SUHETO ITI AKKUB | AGPAYPAYSO KADI NI SATANAS?
Adda Kadi Satanas?
“Dimmakkelak iti El Salvador. No agsuksukirak idi, ibaga ni Nanang, ‘Umaynaka alaen ti Diablo!’ Kunak met, ‘Umay latta a!’ Mamatiak iti Dios, ngem saanak a mamati ken Satanas.”—ROGELIO.
Umanamongka kadi ken Rogelio? Ania kadagitoy nga opinion ti patiem?
Saan nga agpaypayso ni Satanas; maysa laeng a simbolo ti kinadakes.
Adda Satanas, ngem saan nga interesado kadagiti tattao.
Ni Satanas ket maysa a mannakabalin nga espiritu a parsua a napigsa ti impluensiana kadagiti tattao.
Adda mamati iti tunggal maysa kadagita nga opinion, nalabit minilion pay ketdi. Ngem talaga kadi a napateg no ania nga opinion ti umiso? Bueno, no awan ni Satanas, naallilaw dagidiay mamati nga agpaypayso isuna. No adda met ngem saan nga interesado kadagiti tattao, adu ti agan-annad wenno mabutbuteng nga awan gapgapuna. Nupay kasta, no ni Satanas ket maysa a manangallilaw a mangkonkontrol kadagiti tattao, napegpeggad ngarud ngem iti ipagarup ti kaaduan.
Ammuentayo ti sungbat ti Nasantuan a Kasuratan kadagitoy a saludsod: Ania wenno asino ni Satanas—maysa a simbolo ti kinadakes wenno espiritu a persona? No maysa a persona, agpegpeggadka kadi kenkuana? No wen, kasanom a masalakniban ti bagim?
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn